****

**ŠILALĖS RAJONO SAVIVALDYBĖS**

**MERAS**

**POTVARKIS**

**DĖL ŠILALĖS RAJONO SAVIVALDYBĖS PADĖKOS DIENOS**

**NOMINACIJŲ SKYRIMO**

2016 m. gruodžio 1 d. Nr. T3-67

Šilalė

Vadovaudamasis Lietuvos Respublikos vietos savivaldos įstatymo 20 straipsnio 4 dalimi ir atsižvelgdamas į Šilalės rajono savivaldybės mero 2016 m. lapkričio 23 d. potvarkį Nr.T3-65 „Dėl Šilalės rajono savivaldybės Padėkos dienos apdovanojimų atrankos darbo grupės sudarymo“ sudarytos darbo grupės 2016 m. gruodžio 1 d. protokolą Nr. T24-32(11.2),

n o m i n u o j u 2016 m. gruodžio 15 d., per Šilalės rajono savivaldybės Padėkos dieną „Pagarbos lašu“:

1. Ziną Vainorienę, Lietuvos pensininkų sąjungos „Bočiai“ Šilalės rajono bendrijos narę,

ilgametę pedagogę, už pasiekimus pilietiškumo ugdymo srityje,Šilalės „Bočių“ bendrijos aktyvinimą, telkimą prasmingai kultūrinei ir pažintinei veiklai;

1. Arvydą Armoną, Tauragės apskrities vyriausiojo policijos komisariato Šilalės policijos

komisariato Veiklos skyriaus tyrėją, už viešojo saugumo gerinimą, išaiškinant nusikalstamas veikas, ir jaunimo narkotinių medžiagų vartojimo prevencijos vykdymą;

1. Danutę Batutienę, viešosios įstaigos Šilalės rajono ligoninės operacinės slaugytoją, už

ilgametį 35- erių metų darbą operacinėje ir atsidavimą savo profesijai;

1. Oną Mikutienę, Šilalės lopšelio - darželio „Žiogelis“ auklėtoją, už sėkmingą ilgametę

kultūrinę ir švietėjišką veiklą, ugdant lopšelio - darželio „Žiogelis“ mažuosius auklėtinius;

1. Vytautą Ruzgį, nevyriausybinės organizacijos „Vilties galia“ pirmininką, už

savanorišką darbą*,* vykdant priklausomybės nuo alkoholio mažinimo veiklą Šilalės rajone;

1. Zitą Grudienę, Šilalės rajono savivaldybės kultūros centro, Laukuvos kultūros namų,

Bilionių laisvalaikio salės mėgėjų meno kolektyvo vadovę už sėkmingą kultūrinę ir švietėjišką veiklą, krašto etnokultūrinio paveldo saugojimą ir reprezentavimą;

1. Nerimantą Jucių, motociklų kroso sportininką, už pasiekimus, garsinančius Šilalės

krašto vardą Lietuvos ir Baltijos šalių motokroso varžybose.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Jonas Gudauskas

|  |  |  |  |  |  |
| --- | --- | --- | --- | --- | --- |
| SUDERINTA  Administracijos direktorius  Raimundas Vaitiekus  2016-12-  Parengė  Personalo ir ūkio skyriaus  vyr. specialistė    Simona Grikšaitė  2016-12- | | SUDERINTA  Teisės ir viešosios tvarkos skyriaus vedėja  Silva Paulikienė  2016-12- | SUDERINTA  Teisės ir viešosios tvarkos skyriaus kalbos tvarkytoja    Aldona Špečkauskienė  2016-12- |  |  |
|  |  |  |  |  |